stanford-oval/wikipedia huggingface dataset:
Katalonialaiset ihmistornit

Ihmistorni, 3 de 10.
Ihmistornit eli castell ovat Espanjassa Katalonian alueella suosittu perinne, jossa ryhmä ihmisiä muodostaa tornin nousemalla toinen toistensa päälle kerroksiksi. Korkeimmissa rakennelmissa voi olla 11 tai 12 kerrosta. Harrastajat muodostavat kerhon, jonka jäsenet harjoittelevat ja kilpailevat toisia kerhoja vastaan yleensä sunnuntaisin pidettävissä kokoontumisissa. Torniharrastus on erityisen suosittua Tarragonan alueella.
Tornin rakentamisessa kerhon vahvimmat jäsenet muodostavat sen perustan, ja kevyimmät nousevat korkeimmille osille. Kaksi viimeisintä kerrosta tekevät yleensä lapset, jotka nykyisin käyttävät kypärää. Rakennettavat tornit voivat olla eri muotoisia, esimerkiksi "3 de 9", tarkoittaa että tornissa on yhdeksän kolmen ihmisen muodostamaa kerrosta. Erilaisilla muodostelmilla on erilainen vaikeusaste. Torni hyväksytään vasta kun se on rakennettu ja purettu järjestelmällisesti ilman kaatumista. Tornien kaatumiset ovat varsin yleisiä, mutta vakavia loukkaantumisia sattuu niissä harvemmin.
Vuonna 2010 ihmistornit pääsivät Unescon aineettoman kulttuuriperinnön luetteloon. Tornit esiintyivät myös Barcelonan vuoden 1992 kesäolympialaisten avajaisissa.
Historia

Tornien rakentaminen on ilmeisesti keskiaikainen perinne.[lähde? ]  Vanhin dokumentti niistä on vuodelta 1801, jolloin lajia harrastettiin lähinnä Tarragonassa. Niistä tuli suosittuja kansallishenkisten tapahtumien keskipisteenä. Vuosisadan loppupuolella perinne oli voimakkaimmillaan, ja rakennettiin jopa 9-kerroksisisa torneja. Perinne kuitenkin hiipui 1900-luun alkupuolenm lamassa. Francon aikana viimeiset kaksi kerhoa pakotettiin yhdistymään, eikä laji juuri kehittynyt ennen vuotta 1981. Francon jälkeen laji nousi uuteen kukoistukseen, ja levisi koko Kataloniaan.
Aiheesta muualla

Kuvia tai muita tiedostoja aiheesta Katalonialaiset ihmistornit Wikimedia Commonsissa
Andy LaRocque

| Anders Allhage |
| --- | --- |

Henkilötiedot
Syntynyt: 29. marraskuuta 1962 (ikä 61) Göteborg, Ruotsi
Muusikko
Taiteilijanimi:  Andy LaRocque
Tyylilajit:  Heavy metal, neoklassinen metalli, tekninen death metal
Soittimet:  kitara, kosketinsoittimet
Yhtyeet:  King Diamond, Death
Aiheesta muualla
www.andylarocque.com
  [ Muokkaa Wikidatassa ] [ ohje ]  
Andy LaRocque (oik. Anders Allhage, s. 29. marraskuuta 1962 Göteborg, Ruotsi) on ruotsalainen heavy metal -kitaristi, joka tunnetaan parhaiten King Diamond -yhtyeestä.
Biografia

LaRocque aloitti uransa 1980-luvulla ruotsalaisessa hard rock -yhtyeessä nimeltä Swedish Beauty, joka tunnettiin myöhemmin nimellä Swedish Erotica. Vuonna 1984 hän liittyi E. F. Bandiin, jonka riveissä hän myös äänitti ensimmäisen pitkäsoittonsa One Night Stand.
Mercyful Fate -yhtyeen entisten jäsenten kasaamaan King Diamondiin LaRocque liittyi vuonna 1985, jolloin hän otti myös käyttöön nykyisen taiteilijanimensä. LaRocque onkin soittanut jokaisella King Diamondin albumilla vuoden 1986 debyyttialbumi Fatal Portraitista lähtien. Hän toimii yhtyeessä myös säveltäjänä sekä ajoittain kosketinsoittajana.
LaRocque on ollut aktiivinen myös muissa projekteissa. King Diamond oli tauolla Mercyful Faten koottua uudelleen rivinsä 1992–1994, jolloin LaRocque liittyi yhdysvaltalaisen death metal -yhtyeen Deathin kokoonpanoon Individual Thought Patterns -albumin äänitysten ajaksi. Kyseessä on eräs modernin death metallin arvostetuimpia merkkipaaluja. Lisäksi hän soittanut esimerkiksi ruotsalaisessa superyhtyeessä nimeltään IllWill ja vierailevana artistina muun muassa At the Gatesin, Dimmu Borgirin, Falconerin ja Evergreyn albumeilla. Hän toimii nykyisin myös tuottajana ja omistaa studion nimeltä "Sonic Train Studios" Varbergissa.
Andy LaRocque on ottanut musiikkiinsa maanmiehensä Yngwie Malmsteenin tavoin runsaasti vaikutteita klassisesta musiikista, ja hänet tunnetaankin niin kutsuttuna neoklassisen metallin taitajana. LaRocque käytti pitkään B.C. Rich-kitaroita, mutta on sittemmin siirtynyt japanilaisiin Caparison-kitaroihin. Hän käyttää Krank-vahvistimia, Digitech-efektejä, DR Strings -kieliä ja Dunlop-plektroja.
Diskografia > E.F.-yhtyeessä

One Night Stand (1985)
Diskografia > King Diamond-yhtyeessä

Fatal Portrait (1986)
Abigail (1987)
"Them" (1988)
The Dark Sides (1988)
Conspiracy (1989)
The Eye (1990)
In Concert 1987: Abigail (1991)
A Dangerous Meeting (1992)
The Spider's Lullabye (1995)
The Graveyard (1996)
Voodoo (1998)
House Of God (2000)
Abigail II: The Revenge (2002)
The Puppet Master (2003)
Deadly Lullabyes (2004)
Give Me Your Soul... Please (2007)
Diskografia > Death-yhtyeessä

Individual Thought Patterns (1993)
Diskografia > IllWill-yhtyeessä

Evolution (1999)
Diskografia > Vierailevana muusikkona

At The Gates - Slaughter of the Soul (1995), kitarasoolo kappaleella "Cold"
Evergrey - The Dark Discovery (1998)
Dimmu Borgir - Puritanical Euphoric Misanthropia (2000), kitarasoolo kappaleella "Devil's Path"
Falconer - Chapters From A Vale Forlorn (2002)
Melechesh - Sphynx (2003)
Yyrkoon - Unhealthy Opera (2006)
Diskografia > Tuottajana

(tämä lista on keskeneräinen)
Swordmaster – Postmortem Tales (1997)
Taetre - The Art
Einherjer – Odin Owns Ye All (1998)
Midvinter – At the Sight of the Apocalypse Dragon (1998)
Sacramentum – Thy Black Destiny (1999)
Taetre – Out Of Emotional Disorder (1999)
The Awesome Machine – It's Ugly or Nothing (2000)
Ancient – Proxima Centauri (2001)
Astroqueen – Into Submission (2001)
Evergrey – In Search of Truth (2001)
Falconer – Sceptre of Deception (2003)
Ironware – Break Out (2003)
Runemagick – Darkness Death Doom (2003)
Eidolon – Apostles of Defiance (2004)
Evergrey – Dark Discovery (2004)
Evergrey – Solitude Dominance Tragedy (2004)
Melechesh – Sphynx (2004)
Morifade – Domination (2004)
Soul Reaper – Liferazer (2004)
Dragonland – Battle in the Ivory Plains (2005)
Einherjer – Norwegian Native Art (2005)
Falconer – Grime vs. Grandeur (2005)
Sandalinas – Living on the Edge (2005)
Runemagick – Envenom (2005)
Taetre
Lord Belial
Darzamat – Transkarpatia (2005)
Aiheesta muualla

Andy LaRocquen kotisivut
King Diamond
| --- | --- |
Studioalbumit:   Fatal Portrait  Abigail  ”Them”  Conspiracy  The Eye  The Spider’s Lullabye  The Graveyard  Voodoo  House of God  Abigail II: The Revenge  The Puppet Master  Give Me Your Soul...Please  The Institute 
EP:t:  Demo • The Dark Sides • Collector's Item
Livealbumit:  In Concert 1987: Abigail • Deadly Lullabyes: Live
Kokoelmat:  A Dangerous Meeting • Nightmare in the Nineties • Decade of Horror • The Best of King Diamond
Singlet:  "No Presents for Christmas" • "Halloween" • "The Family Ghost" • "Welcome Home" • "Eye of the Witch" • "Masquerade of Madness"
Anton Yelchin

| Anton Yelchin |
| --- | --- |
 Anton Yelchin vuonna 2011.
Henkilötiedot
Koko nimi:  Anton Viktorovich Yelchin
Syntynyt: 11. maaliskuuta 1989 Leningrad, Venäjä, Neuvostoliitto
Kuollut: 19. kesäkuuta 2016 (27 vuotta) Los Angeles, Kalifornia, Yhdysvallat
Ammatti:  näyttelijä
Näyttelijä
Aktiivisena:  2000–2016
Merkittävät roolit:  Charlie Bartlett (Charlie Bartlett) Pavel Chekov (Star Trek) Kyle Reese (Terminator – Pelastus)
Aiheesta muualla
www.antonyelchinofficial.com
IMDb
Elonet
Anton Viktorovich Yelchin (ven. Анто́н Ви́кторович Ельчи́н, Anton Viktorovitš Jeltšin, 11. maaliskuuta 1989 Leningrad, Neuvostoliitto – 19. kesäkuuta 2016 Los Angeles, Kalifornia, Yhdysvallat) oli syntyjään venäjänjuutalainen yhdysvaltalainen elokuva- ja televisionäyttelijä. Hänet tunnetaan muun muassa rooleistaan elokuvissa Pedon sydän, Alpha Dog ja Terminator – Pelastus sekä kolmessa Star Trek-elokuvassa.
Perhetausta

Anton Yelchinin vanhemmat ovat venäläiset Irina Korina ja Viktor Jeltšin. Molemmat ovat entisiä taitoluistelijoita ja esiintyivät 15 vuoden ajan Leningradin jääbaletissa. Antonin vanhemmat olisivat kansallisen menestyksensä perusteella olleet oikeutettuja osallistumaan vuoden 1972 talviolympialaisiin Sapporossa, mutta heistä kertovien lehtiartikkeleiden mukaan Neuvostoliiton viranomaiset estivät osallistumisen. Syynä tähän oli parin juutalaisuus. Yelchin oli noin puolivuotias, kun hän muutti vanhempiensa kanssa Yhdysvaltoihin. Hänen isänsä on sittemmin toiminut luisteluvalmentajana.
Ura

Yelchin aloitti näyttelemisen yhdeksänvuotiaana. Hän opiskeli Sherman Oaks Centerissä ja sen jälkeen elokuvataidetta Etelä-Kalifornian yliopistossa, kun oli selvinnyt ettei hänestä olisi taitoluistelijaksi vanhempiensa tavoin. Yelchinin varhaisimmat näyttelijäntyöt olivat elokuvissa kuten Pedon sydän ja Tappava seitti sekä televisiosarjoissa Teho-osasto ja Amyn lailla. Young Artist-palkinnon hän sai roolistaan Pedon sydämessä vuonna 2002. Yelchinillä oli teinivuosinaan useita isoja rooleja indie-elokuvissa. Hänen merkittävin työnsä tuossa vaiheessa oli pääosa tositapahtumiin perustuvassa rikosdraamassa Alpha Dog, jossa oli mukana useita Hollywood-tähtiä.
2000-luvun rikossarjoissa Kova laki: Rikollinen mieli ja Criminal Minds Yelchin esitti vierailevissa rooleissa mieleltään järkkyviä teinipoikia. Yelchinin ura jatkoi nousukiitoaan Star Trek-elokuvan Pavel Chekovin roolin myötä. Hän uusi roolinsa myös elokuvan kahdessa jatko-osassa, joista jälkimmäinen Star Trek Beyond tuli ensi-iltaan vasta hänen kuolemansa jälkeen. Star Trekin ohella Yelchin esiintyi edelleen vaihtelevasti menestyneissä indie-elokuvissa.
Kuolema

Yelchin kuoli Los Angelesissa kesäkuussa 2016 tapaturmaisesti jäätyään kotipihassaan puristuksiin autonsa ja turvaportin väliin.
Aiheesta muualla

Kuvia tai muita tiedostoja aiheesta Anton Yelchin Wikimedia Commonsissa
Anton Yelchin Internet Movie Databasessa. (englanniksi)
Kari Järvinen (arkkitehti)

Laajasalon kirkko, Helsinki, 2003.
Kari Teemu Järvinen (s. 23. maaliskuuta 1940 Helsinki) on suomalainen arkkitehti. Hän on suunnitellut varsinkin asuin- ja korttelirakennuksia, kuten päiväkoteja ja monitoimitaloja. Töille luonteenomaisia piirteitä ovat polveilevuus ja korkeat lappeiset katot. Hänen merkittävimpiä töitään ovat yhdessä Timo Airaksen kanssa suunniteltu Helsingin Kumpulaan rakennettu Sofianlehdon arava-asuntoalue (1987–1988) sekä puolison Merja Niemisen kanssa suunniteltu Laajasalon kirkko (2003).
Elämä

Järvinen syntyi Helsingissä, mutta pian perhe muutti SOK:lla taloushallintoa hoitaneen isän työn takia ensin Vaajakoskelle ja sitten Mikkeliin. Kari Järvinen aloitti koulunsa Jyväskylässä, tuli ylioppilaaksi Mikkelissä ja valmistui arkkitehdiksi Teknillisestä korkeakoulusta vuonna 1967. Hän aloitti uransa Bertel Saar­nion toimistossa ja perusti sitten ensimmäisen oman toimistonsa yhdessä Timo Airaksen kanssa.
Järvisellä on yhdessä arkkitehti Merja Niemisen kanssa toimisto Arkkitehtitoimisto Kari Järvinen ja Merja Nieminen Oy. Se on voittanut useita kilpailuja, muun muassa vuonna 2010 Suomenlinnan vankilan majoitusrakennusten suunnittelusta järjestetyn kutsukilpailun suunnitelmallaan ”Jailhouse on the rock”.
Vuonna 2003 Järvinen oli yksi Helsingin kaupungin Rakentamisen ruusu -palkinnon saajista. Perusteluissa todetaan Kari Järvisen ja hänen yhteistyökumppaniensa Timo Airaksen ja Merja Niemisen tuotannon olevan persoonallista, humaania ja ihmisen huomioon ottavaa ja ulottuvan pientaloista kirkkoihin. ”Tekijöidensä tavoin se on itseään korostamatonta ja helposti lähestyttävää. Se on kuitenkin myös tinkimätöntä, sillä suunnittelu on yksityiskohtia myöten kunnioitettavan taidokasta ja huolellista.”
Vuonna 2017 Järvinen oli ehdolla Arkkitehtuurin Finlandia -palkinnon saajaksi yhdessä Merja Niemisen kanssa arkkitehti Eliel Saarisen suunnitteleman Tarton Paavalinkirkon restauroinnista. "Toteutus perustui huolellisiin arkistotutkimuksiin ja niiden pohjalta harkittuihin, nykyrakentamisen tekniikkaa taitavasti hyödyntäviin ratkaisuihin", palkinnon esiraati perusteli ehdokkuutta.
Töitä

Mankkaan koulu, Espoo, 1980
Sunan koulu, Espoo, 1985
Sofianlehdon arava-asuntoalue, Timo Airaksen kanssa, 1987–1988
Ylistaron virastotalo, 1989
Ganztagszentrum in Bargteheide, koulukeskusrakennus, Bargteheide, Saksa, 2000
Huuhkajankuja asuinkortteli, Kuopio
Tenalji von Fersen, Helsinki, Suomenlinna, 1998
Strömbergin koulu, ala-asteen koulu, Helsinki, 2000
Laajasalon kirkko, Helsinki, 2003
Lasten päiväkoti Kaartintorppa, Helsinki, 2003
Meilahti 12, vanhusten virkistyskeskus, Helsinki, 2003
Asuinrakennukset, Vanha Tapanilantie, Helsinki, 2004
As-Oy Akvamariini, Riitankuja, Helsinki, 2004
Åminne Gård, Halikko, 2006
Paavalinkirkon restaurointi, Tartto, 2015
Palkinnot ja tunnustukset

Hitas-palkinto, Helsingin kaupunki 1988
Vuoden rakennuskohde, Rakennushallitus 1989
Rakennus- ja yhdyskuntasuunnittelun valtionpalkinto 1986
Uudenmaan läänin taidepalkinto 1991
Taiteilijaprofessori (myöntäjä presidentti Martti Ahtisaari) 1998
Rakentamisen ruusu, Helsingin kaupunki 2003
Puupalkinto, Puuinformaatio Ry 2004
European Winner, Copper in Architecture Award, Englanti 2005
Viron kulttuurirahaston pääpalkinto, arkkitehtuuri 2016
Aiheesta muualla

Kuvia tai muita tiedostoja aiheesta Kari Järvinen (arkkitehti) Wikimedia Commonsissa
Arkkitehtitoimisto Kari Järvinen ja Merja Nieminen Oy
Rakennushallitus palkitsi Ylistaron virastotalon vuoden 1989 parhaana rakennushankkeena.
Sunan koulu (1985).
Khalifa ibn Khayyat

Khalifa ibn Khayyat (arab. ﺧﻠﻴﻔـة ﺑﻦ ﺧﻴﺎﻁ‎, Ḫalīfa ibn Ḫayyāṭ; 777–854) oli arabialainen historioitsija ja kotoisin Irakin Basrasta. Hänen kerrotaan kirjoittaneen vähintään neljä teosta, joista kaksi on säilynyt, Tabaqat ("elämäkerrat") ja Tarikh ("historia" tai "kronikka"). Jälkimmäinen on yksi kolmesta varhaisimmasta islamilaisesta historiasta. Se esittää muslimiyhteisön historian Muhammedin päivistä 800-luvulle asti. Arabisti Joseph Schacht löysi teoksen vuonna 1966 Marokon pääkaupungin Rabatin julkisesta kirjastosta 1000-luvulta peräisin olevana kopiona. Teos on ensimmäinen täydellisenä säilynyt esimerkki arkaaisesta arabien historiankirjoituksesta.  Sen umaijadien historiaa käsittelevä osuus on käännetty englanniksi.
Keuhkorakkula

Keuhkorakkuloiden poikkileikkaus.
Keuhkorakkulat eli alveolit ovat keuhkojen pienten ilmateiden päissä sijaitsevia säkkimäisiä anatomisia yksikköjä, joissa elimistön kaasujenvaihto tapahtuu.
Keuhkorakkulan halkaisija on noin 0,1 mm ja seinämän paksuus 0,2 µm. Keuhkorakkulan sisäpintaa peittää levyepiteeli, joka koostuu alveolaarisoluista eli pneumosyyteistä. Tyypin I pneumosyytit, joita on epiteelistä noin 95 prosenttia, muodostavat keuhkorakkulan seinämän rakenteen. Tyypin II pneumosyyttien tehtävänä on erittää surfaktanttia. Keuhkorakkulan seinämässä on tiheä hiussuoniverkko, jonka avulla happi siirtyy sisäänhengitetystä ilmasta veren punasolujen hemoglobiiniin.
Keuhkorakkuloita on ihmisellä yhteensä noin 300 miljoonasta 500 miljoonaan.
Tupakointi muokkaa keuhkorakkulaa siten, että se pyöristyy. Tällöin sen pinta-ala pienenee ja hapenottokyky heikkenee. Keuhkorakkuloiden väliseinät tuhoutuvat ja keuhkojen ilmapitoisuus kasvaa.
Aiheesta muualla

Kuvia tai muita tiedostoja aiheesta Keuhkorakkula Wikimedia Commonsissa
Khalifa ibn Hamad Al Thani

| Khalifa ibn Hamad AlThani> Qatarin emiiri |
| --- | --- |
Valtakausi:  22. helmikuuta 1972 – 27. kesäkuuta 1995
Edeltäjä:  Ahmad bin Ali Al Thani
Seuraaja:  Hamad ibn Khalifa Al Thani

Syntynyt:  17. syyskuuta 1932 Al-Rayyan, Qatar
Kuollut:  23. lokakuuta 2016 (84 vuotta) Doha, Qatar
Suku:  Thani
Isä:  Hamad bin Abdulla Al Thani
Äiti:  Aisha bint Khalifa Al Suwaidi
Uskonto:  sunnalaisuus
Khalifa ibn Hamad Al Thani (arab. خليفة بن حمد آل ثاني‎; 1930 tai 1932 Doha, Qatar – 23. lokakuuta 2016) oli Qatarin emiiri vuodesta 1972 vuoteen 1995 saakka.
Hän kaappasi vallan serkultaan verettömässä vallankaappauksessa vuonna 1972, ja menetti sen toisessa kaappauksessa 23 vuotta myöhemmin, kun vuonna 1995 hänen poikansa Hamad ibn Khalifa kaappasi vallan. Syrjäyttämisensä jälkeen Khalifa asui Ranskassa ja palasi Qatariin 2004.
Khalifa ibn Salman Al Khalifa

| Khalifa ibn Salman Al Khalifa |
| --- | --- |

Bahrainin pääministeri
 16. joulukuuta 1971 – 11. marraskuuta 2020  
Monarkki:  Isa ibn Salman Al Khalifa Hamad ibn Isa Al Khalifa
Varapääministeri:  Salman bin Hamad Al Khalifa
Henkilötiedot
Syntynyt: 24. marraskuuta 1935 Jasra, Bahrain
Kuollut: 11. marraskuuta 2020 (84 vuotta) Rochester, Minnesota, Yhdysvallat
Arvonimi: Šeikki
Puoliso:  Hessa bint Ali Al Khalifa
Khalifa ibn Salman Al Khalifa (arab. خليفة بن سلمان آل خليفة‎, Ḫalīfa ibn Salmān ’Āl Ḫalīfa; 24. marraskuuta 1935 – 11. marraskuuta 2020) oli Bahrainin pääministeri vuosina 1971–2020 eli kuolemaansa asti.
Salman Al Khalifa oli Bahrainin kuningas Hamad ibn Isa Al Khalifain setä. Alun perin hänet nimitti vuonna 1971 emiiri Isa ibn Salman Al Khalifa. Hän oli maailman pitkäaikaisin pääministeri. Khalifa oli Bahrainissa erittäin vaikutusvaltainen henkilö ja hänellä oli laajat verkostot sekä läheiset suhteet Saudi-Arabian kuningashuoneeseen. Bahrainin kruununprinssi ja kuninkaan vanhin poika Salman bin Hamad Al Khalifa valittiin varapääministeriksi vuonna 2013. Kruununprinssi Salmanin ja hänen isosetänsä pääministeri Khalifan välillä oli valtataisteluita hallituksen poliittisesta linjasta.
Khalifa kuoli Mayo-klinikalla, Rochesterissa, Minnesotassa, Yhdysvalloissa.
Hän oli ollut pääministerin virassa noin 48 vuotta ja 11 kuukautta ja oli näin ollen Bahrainin historian pitkäaikaisin pääministeri aina kuolemansa asti.
Keräily (täsmennyssivu)

Wikisanakirjassa on tähän liittyvä sananselitys: .
Keräily voi tarkoittaa ainakin seuraavia:
keräily, tiettyyn esine- tai asiaryhmään kohdistuva kokoomaharrastus
keräily, niin sanottujen keräilykulttuurien talouden keskeinen elinkeino
keräily, yksi varastoprosessin päävaiheista logistiikka-alan ammattikielessä
keräily (slangissa), palautettavien, yleensä pantillisten juomatölkkien ja -pullojen kerääminen.[lähde? ]
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Keräily”, voi hakea sivunnimihaulla, laajalla sivunnimihaulla tai tekstihaulla.
Khalifa ibn Zayid ibn Sultan Al Nahyan

| Khalifa ibn Zayid ibn Sultan Al Nahyan> خليفة بن زايد بن سلطان آل نهيان |
| --- | --- |
 Khalifa Al Nahyan vuonna 2013.
Arabiemiirikuntien presidentti
 3.11. 2004 – 13.5. 2022  
Edeltäjä:  Zayid ibn Sultan Al Nahyan
Seuraaja:  Mohammed bin Zayed al-Nahyan
Henkilötiedot
Syntynyt: 1948 Al-Ain
Kuollut: 13. toukokuuta 2022
Arvonimi: šeikki
Khalifa ibn Zayid ibn Sultan Al Nahyan (arab. خليفة بن زايد بن سلطان آل نهيان‎, Ḫalīfa ibn Zāyid ibn Sulṭān ’Āl Nahyān; 1948 Al-Ain – 13. toukokuuta 2022) oli Arabiemiirikuntien presidentti, mutta hänen arvonimensä oli tittelistään huolimatta šeikki. Hän astui valtaan 3. marraskuuta 2004. Hänen edeltäjänsä oli hänen isänsä Zayid ibn Sultan Al Nahyan, joka kuoli päivää ennen poikansa valtaan nousua. Khalifa oli vanhin isänsä 19 pojasta.
Khalifa syntyi vuonna 1948 Al-Ainin keidaskaupungissa. Hänen isänsä Zayid ibn Sultan Al Nahyan oli tuleva itsenäisten Arabiemiirikuntien ensimmäinen hallitsija, ja hänen äitinsä oli Hassa bint Mohammed Al Nahyan. Al-Ain sijaitsee Abu Dhabin emiirikunnassa, joka oli tuolloin yksi Britannian kanssa protektoraattisopimuksen tehneistä emiirikunnista.
Khalifa opiskeli Britanniassa Sandhurstin kuninkaallisessa sotakorkeakoulussa ja palasi Abu Dhabiin vuonna 1966, kun Britannia oli asettanut vallankaappauksen jälkeen tämän isän uudeksi emiiriksi. Khalifa alkoi työskennellä isänsä alaisuudessa, ja hänenkin asemasta tuli merkittävämpi, kun Zayedista tuli 1971 itsenäistyneiden Arabiemiirikuntien ensimmäinen johtaja. Khalifa vastasi muun muassa öljyvirastosta, joka vastasi öljyrikkaan valtion öljypolitiikasta.
Khalifsta tuli Arabiemiirikuntien toinen presidentti hänen isänsä kuoltua vuonna 2004. Khalifan valtakauden aikana Arabiemiirikuntien talous on kasvanut voimakkaasti. Samalla myös Abu Dhabin emiirikunnan vaikutusvalta on kehittynyt, ja se on noussut merkityksessään Dubain emiirikunnan rinnalle. Khalifa tuki Dubaita kuitenkin sen talousvaikeuksissa ja ohjasi sinne liittovaltion taloudellisen pelastuspaketin. Dubai nimesi kiitoksena maailman korkeimman rakennuksen uudestaan Burj Dubaista Burj Khalifaksi.
Arabiemiirikunnissa ei ollut arabikevään aikana samanlaisia protestiaaltoja kuin monissa muissa arabivaltioissa. Khalifa tiukensi tästä huolimatta otettaan valtiosta ja tukahdutti opposition toimintaa, mikä herätti kritiikkiä kansainvälisiltä ihmisoikeusjärjestöiltä.
Khalifa sai aivohalvauksen vuonna 2014, ja hän oli tämän jälkeen enää harvoin julkisuudessa. Hän jatkoi silti Arabiemiirikuntien presidenttinä, mutta hänen velipuolensa Mohammed oli käytännössä de facto -halltisija, joka teki kaikki merkittävimmät ulkomaanpoliittiset päätökset.
Khalifa ibn Zayid ibn Sultan Al Nahyan kuoli 13. toukokuuta 2022. Hänen seuraajaksi valittiin hänen velipuolensa Mohammed.
Kentucky Derby

Vuoden 2005 Kentucky Derby meneillään.
Kentucky Derby on kolmivuotiaille hevosille tarkoitettu laukkakilpailu, joka järjestetään vuosittain Churchill Downsin kilparadalla Louisvillessa, Kentuckyssa, Yhdysvalloissa. Kilpailu järjestetään toukokuun ensimmäisenä lauantaina ja se on kolmivuotiaille hevosille tarkoitetun Triple Crownin ensimmäinen osakilpailu. Tapahtumaa seuraa paikan päällä runsaat 150 000 katsojaa, jonka lisäksi televisiokatsojia on miljoonia. Kentucky Derby järjestettiin ensimmäisen kerran 1875, jolloin myös Churchill Downsin rata valmistui.
Aiheesta muualla

Kuvia tai muita tiedostoja aiheesta Kentucky Derby Wikimedia Commonsissa
Kentucky Derbyn kotisivut (englanniksi)
Kauklahden työväentalo

| Kauklahden työväentalo, Kerhotalo Puikkari |
| --- | --- |
Osoite:  Hansatie 4, 02780 Espoo
Sijainti:  Espoo, Kauklahti
Koordinaatit:  60°11′13″N, 24°35′21″E
Valmistumisvuosi:  1971
Suunnittelija:  Arkkitehtitoimisto Hakala
Rakennuttaja:  Kauklahden Sos.dem. työväenyhdistys
Omistaja:  Kauklahden Sos.dem. työväenyhdistys
Kerrosluku:  2
Kerrosala:  364 m²
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kauklahden työväentalo on Espoon kaupungissa Kauklahden kaupunginosan  Puikkarinmäen alueella sijaitseva työväentalo. Talo tunnetaan nimellä Kerhotalo Puikkari.
Historiaa

Kauklahden Sos.dem. Työväenyhdistys perustettiin vuonna 1949. Työväenliikkeen sisäisen kamppailun seurauksena Kauklahden ensimmäinen työväenyhdistys oli liittynyt vuonna 1947 Suomen Kansan Demokraattiseen Liittoon ja työväentalo Rannikko oli jäänyt tämän yhdistyksen omistukseen. Ajatus Kauklahden Sos.dem. Työväenyhdistyksen omasta työväentalosta nousi esiin. 1950-luvun lopussa elettiin voimistuvan yhdistystoiminnan aikaa ja jäsenmäärä kasvoi. Varoja taloa varten kerättiin sekä arpajaisilla että tansseilla. Vuonna 1959 yhdistys osti niin kutsutut Liljebergin tontit. Niiden pinta-ala oli 2,4 hehtaaria ja kauppahinta 4,2 miljoonaa markkaa. Hanke toteutettiin SDP:n luvalla ja Helsingin Työväen Säästöpankin myöntämällä lainalla.
Tonteilta kaadettiin talkoilla metsää. Näin saatiin lainojen korot maksettua ja tilaa tuleville rakennuksille. Tonteilla sijainneet vanhat rakennukset toimivat yhdistyksen väliaikaisina tiloina. Vuonna 1962 tontit myytiin Espoon Sosiaalinen Asuntotuotanto Oy:lle. Tonteille rakennettavien asuinkerrostalojen rakentamista viivästytti ongelmat muun muassa kaavoituksessa ja aravalainan saannissa. Uusien talojen suunnitelmat valmistuivat vuonna 1964, mutta rakentamisen poikkeuslupa saatiin vasta vuonna 1968. Työväentalo, joka sijaitsee erillisessä rakennuksessa, valmistui vuonna 1971 ”avaimet käteen” -sopimuksella. 1900-luvun viimeisinä vuosikymmeninä talon kunnostukseen on saatu valtion rakennusavustuksia ja opetusministeriön avustuksia.